open-index/open-wikipedia-markdown huggingface dataset:
אם תלך

"**אם תלך**" הוא שיר שנכתב, הולחן ועובד על ידי עידן רייכל ובוצע על ידי דין דין אביב. הוא נכלל באלבום הבכורה של הפרויקט של עידן רייכל, שיצא לאור ב-2003.

## רקע
השיר נכלל באלבום שכלל השתתפות של זמרים בתחילת הקריירה שלהם. זהו שיר אהבה, ובו הדוברת מביעה את חששותיה, מה יהיה אם אהובה לא יהיה יותר לצדה. "אם תלך", שיצא כסינגל מתוך האלבום, זכה להצלחה רבה והיה לשיר המושמע ביותר ברדיו בשנת 2003, בניגוד לשירים אחרים של רייכל, השיר אינו מכיל אזכורים או ציטוטים מן המקורות היהודיים, אלא התייחסויות כלליות יותר לנופים ולתופעות טבע כמו "שמש", "ירח", "שדה מוזהב" ו"נהר" – האופייניות גם הן לסגנונו של רייכל ולמוזיקת עולם בכלל. אף שהשיר לא נכתב כשיר זיכרון, הוא הפך במרוצת הזמן לחלק מן השירים המושמעים בתחנות הרדיו ובטקסי זיכרון ביום הזיכרון לחללי צה"ל.

## גרסות נוספות
בשנת 2023, הזמר הישראלי סטפן לגר דגם את השיר בשירו, "רק אני יודע".

ב-2 בינואר 2024 הוציא הזמר אדיר גץ גרסת כיסוי לשיר.

## מיקומי שיא

## קישורים חיצוניים
* מילות השיר, באתר שירונט
* יוסי חרסונסקי, עיון ביקורת, באתר יוסיומיוסיק

## הערות שוליים

קטגוריה:שירי 2002
קטגוריה:סינגלים מ-2003
קטגוריה:שירי הפרויקט של עידן רייכל
קטגוריה:שירי דין דין אביב
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים שהופקו על ידי עידן רייכל
קטגוריה:שירי אהבה בעברית
קטגוריה:שירי זיכרון חללי מערכות ישראל
קטגוריה:שירים על כאב לב
קטגוריה:שירים על פרידה
קטגוריה:סינגלים בהוצאת הליקון
מייק פולוק

**מייקל (מייק) ב. פולוק** (באנגלית: **Michael B. Pollock**; נולד ב-9 במרץ 1965) הוא מדבב אמריקאי. ידוע בעיקר בדיבובו של דוקטור אגמן בסדרת משחקי סוניק הקיפוד ובמדיות המקבילות לו, ביניהן "סוניק X" ו"סוניק בום".

## קישורים חיצוניים

* 

קטגוריה:מדבבים אמריקאים
קטגוריה:סוניק הקיפוד
קטגוריה:אמריקאים שנולדו ב-1965
ירח חוץ-שמשי

[ממוזער|300px|שמאל|הדמיית אומן של הלוויין הטבעי [קפלר 1625b i ]]
**ירח חוץ־שמשי** (באנגלית: **Exomoon**) הוא ירח הסובב כוכב לכת חוץ-שמשי, כלומר מחוץ למערכת השמש. קיומם של אלה הוא היסק מדעי מתוך הידיעה כי לענקי הגזים במערכת השמש ישנם ירחים רבים, כגון ירחי צדק וירחי שבתאי. לפיכך, סביר ביותר להניח כי אלה נפוצים גם במערכות כוכבי לכת אחרות.

עם זאת, ירחים חוץ-שמשיים קשים לזיהוי בטכנולוגיה הקיימת כיום, אף על פי שתצפיות של טלסקופ החלל קפלר מצאו מספר ירחים שקיומם עדיין לא אושר.

## רשימת ירחים
כאמור, טרם אושרו גילוים של ירחים מחוץ למערכת השמש ולכן, מדובר ברשימה של ירחים אפשריים בלבד:

## קישורים חיצוניים

*  
*  
*  
*  
*  
## הערות שוליים

*
Más Turbada Que Nunca

***Más Turbada Que Nunca*** (באנגלית: **More Disturbed Than Ever**; בעברית: **מוטרדת מתמיד**) הוא אלבום האולפן הרביעי של הזמרת-יוצרת המקסיקנית גלוריה טרווי. האלבום יצא לאור ב-1 בפברואר 1994, על ידי חברת התקליטים BMG אריולה. בדומה לשלושת האלבומים הקודמים של טרווי, גם זה הופק על ידי סרחיו אנדרדה.

מתוך האלבום יצאו חמשת הסינגלים; "La Papa Sin Catsup", "", "El Recuento de los Daños" ו-"Siempre a Mí".

## רקע והפקה
האלבום הופק על ידי סרחיו אנדרדה שעבד עם טרווי עוד מצאת אלבום הבכורה שלה ** בשנת 1989. כמו כן, יצא האלבום בפורמט של תקליט ויניל ותקליטור במטרה לעזור בקידום המסחרי שלו ברחבי העולם. ב-11 בדצמבר 2001, הוציאה גלוריה טרווי את האלבום בגרסה מחודשת שהופצה על גבי תקליטור.

האלבום הגיע למקום ה-43 במצעד האלבומים הלטיניים של בילבורד.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומים שהופקו על ידי סרחיו אנדרדה
קטגוריה:אלבומי חברת BMG אריולה
Rule the World

**Rule the World** (בעברית: **לשלוט בעולם**) הוא סינגל שהוקלט על ידי הראפר האמריקאי 2 צ'יינז, ביחד עם הזמרת-יוצרת האמריקאית אריאנה גרנדה, מתוך האלבום, Rap or Go to the League. השיר יצא לאור ב-19 במרץ 2019, על ידי חברת התקליטים דאף ג'אם, כסינגל השני מתוך האלבום.

השיר הגיע למקום ה-6 במצעד של מדיה פורסט TV, וה-94 במצעד הבילבורד הוט 100.

## רקע וכתיבה
השיר נכתב על ידי 2 צ'יינז, קארדיאק, יאנג ברג, רוברט ווטסון, מור ריי השלישי ופזמונאים נוספים. הווידאו קליפ המלא שיצא עבור השיר הועלה לערוץ היוטיוב של 2 צ'יינז בשידור חי ב-11 במרץ 2019. נכון למאי 2020, מונה הצפיות שלו עומד על למעלה מ-20 מיליון צפיות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות.

## קבלה ביקורתית

## פרסים ומועמדויות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2 צ'יינז
קטגוריה:שירי אריאנה גרנדה
קטגוריה:שירים באנגלית
Animal (שיר של טרוי סיון)

**Animal** (בעברית: **בעל חיים**) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-9 באוגוסט 2018, כסינגל החמישי והאחרון מתוך אלבומו השני, Bloom, על ידי חברת התקליטים EMI אוסטרליה.

השיר הגיע למקום ה-16 במצעד השירים החמים שבניו זילנד.

## רקע וכתיבה
השיר נכתב על ידי טרוי סיון, לילנד, יאשיהו שרמן, אריאל ראצ'שייד, ג'אם סיטי ועלי X והופק על ידי לילנד, בובי קרליק, ראצ'שייד, באדי רוס, בראם אינסקור וג'אם סיטי. השיר הוא שיר בסגנון הפופ, המאפיין שירים נוספים מתוך האלבום.

עם השיר הופיע סיון פעמים רבות בסיבוב ההופעות הרביעי שלו, "The Bloom Tour".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:שירים שנכתבו על ידי לילנד
קטגוריה:שירי להט"ב
קטגוריה:שירים על בעלי חיים
קטגוריה:בלדות פופ
טופולה

**טוֹפּוֹלָה** (בסרבית קירילית: **Топола**, בסרבית בכתב לטיני: **Topola**) היא עיירה ורשות מקומית הממוקמת בשטח מחוז שומאדיה אשר במרכז סרביה. בעיירה שוכנת אחוזת הקבר של משפחת המלוכה היוגוסלבית קאראג'ורג'ביץ'.

## היסטוריה
העיירה נוסדה ב-1781 על ידי קאראג'ורג'ה פטרוביץ', וב-1804, במהלך המרד הסרבי הראשון, חרבה. ב-1805 הוחל בבנייתה מחדש ובביצורה. ב-1813 הסתיימו עבודות הביצורים והעיירה הוקפה בחומת אבן ולאורכה מגדלי שמירה. ב-1814 הותקפה העיירה על ידי צבא האימפריה העות'מאנית. העות'מאנים פרצו את החומות וגרמו לנזק רב. בתקופת שלטונו של אלכסנדר קאראג'ורג'ביץ', נסיך סרביה, עברה העיירה תנופת שיקום ופיתוח ושינתה את אופייה האורבני מעיירה מבוצרת ומאחז צבאי אסטרטגי לעיירת מגורים ומסחר פתוחה.

ב-6 באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה את צבאה תוך ימים אחדים. הממלכה חולקה בין מדינות הציר, ואזור טופולה נותר בחזקת הגרמנים. ב-2 באוקטובר 1941 תקפו כוחות הפרטיזנים של טיטו יחידת צבא גרמנית בסמוך לטופולה. בהתקפה נהרגו 22 חיילים גרמנים ו-16 נפצעו. בתגובה הורה הפיקוד הגרמני להוציא להורג 2,000 יהודים ו-200 בני רומה. 2,000 היהודים נלקחו מקרב יהודי בלגרד העצורים בטופובסקה שופה ועצורי קלאדובו-שאבאץ, וההוצאות להורג בוצעו על ידי כיתות יורים בין 9 ל-11 באוקטובר.

לאחר מלחמת העולם השנייה נכללה טופולה בשטחי הרפובליקה הפדרלית הסוציאליסטית של יוגוסלביה, ולאחר התפרקות יוגוסלביה בשטחי סרביה.

במנזר אופלנאץ אשר בעיירה שוכן מאוזוליאום משפחת המלוכה היוגוסלבית - קאראג'ורג'ביץ'.

## קישורים חיצוניים

* 

## הערות שוליים

קטגוריה:סרביה: ערים
קוצ'אני

**קוצ'אני** (במקדונית: **Кочани**) היא עיר שנמצאת במקדוניה הצפונית.

במרץ 2025 התרחשה השרפה במועדון פולס בקוצ'אני בה נהרגו כ-59 אנשים.

## גאוגרפיה
העיר ממוקמת כ-71.5 ק"מ מסקופיה, בירת מקדוניה הצפונית. בנוסף, העיר ממוקמת ליד הנהר קוצ'אנסקה (בשוודית).

## אקלים
הטמפרטורה הממוצעת היא 12 מעלות צלזיוס. החודש הכי חם הוא יולי (24 מעלות צלזיוס). החודש הכי קר הוא ינואר ( מעלות צלזיוס). כמות המשקעים הממוצעת היא 1,028 מילימטרים בשנה. חודש פברואר הוא החודש שיש בו הכי הרבה גשם (132 מ"מ גשם), וחודש אוגוסט הוא החודש שיש בו הכי פחות גשם (37 מ"מ גשם).

## תנועה ותחבורה
העיר ממוקמת ליד הכבישים A3 ו-R1309.

## ערים תאומות
* 
* 
* 
* 
* 
* 

## קישורים חיצוניים

* 

* Old photographs of Kočani
* Blog about Kocani, Rural tourism


## הערות שוליים

קטגוריה:מקדוניה הצפונית: ערים
Monopoly

**Monopoly** הוא סינגל שהוקלט על ידי הזמרת-יוצרת האמריקאית אריאנה גרנדה, בשיתוף עם הזמרת-יוצרת ויקטוריה מונה. השיר יצא לאור ב-1 באפריל 2019, על ידי חברת התקליטים ריפבליק רקורדס כסינגל שלא מתוך אלבום.

השיר הגיע למקום ה-69 במצעד הבילבורד הוט 100.

## רקע וכתיבה
השיר נכתב על ידי אריאנה גרנדה, ויקטוריה מונה, צ'ארלס אנדרסון, מייקל פוסטר וטים סובי והופק על ידי סושיאל האוס וטובי. מונה עבדה בעבר עם גרנדה מספר פעמים, בהן כתבו יחד את השירים "", "", "" וכולי.

בנוסף לכך, עלה השיר לרשת הזרמת המדיה ספוטיפיי בסמוך לצאתו.

## קבלה ביקורתית

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי ויקטוריה מונה
קטגוריה:וידאו קליפים שצולמו בארצות הברית
קטגוריה:שירי להט"ב
קטגוריה:שירי זהב באוסטרליה
קטגוריה:סינגלים בהוצאת ריפבליק רקורדס
הבחירות לנשיאות קזחסטן 2019

**הבחירות לנשיאות קזחסטן 2019** נערכו בקזחסטן ב-9 ביוני 2019. אלה הבחירות הראשונות לנשיאות מאז 1991, שבהן השתתף נשיא קזחסטן האחרון, נורסולטן נזרבייב. נשיא קזחסטן המכהן, קאסים-ג'ומארט טוקאייב, ניצח בבחירות ברוב של כ-70%.
## רקע
נורסולטן נזרבאייב נבחר לכהונה חמישית כנשיא בבחירות 2015. הוא היה צפוי לרוץ שוב ב-2020, אך התפטר במרץ 2019, הקובע כי יושב ראש הסנאט קאסים-ג'ומארט טוקאייב ימשיך לכהן כנשיא עד 2020. עם זאת, בחודש אפריל הודיע טוקאייב כי הבחירות המוקדמות יתקיימו בחודש יוני, כדי למנוע "חוסר ודאות פוליטית".

## מערכת הבחירות
נשיא קזחסטן נבחר באמצעות מערכת בעלת שני סבבים; אם אף מועמד לא יקבל את רוב קולות ההצבעה בסיבוב הראשון, יתקיים סבב שני בין שני המועמדים המובילים.

## מועמדים
### מועמדים רשומים

### מועמדים פוטנציאליים
תשעה מועמדים פנו לוועדת הבחירות המרכזית. עם זאת, מאוחר יותר מועמד אחד פרש ממועמדותו. מועמד אחד נפסל משום שלא היה לו מספיק ידע על השפה הקזחית.
* טולאוטאי רחימבקוב (מפלגת איול), יו"ר מועצת המנהלים של "המרכז הלאומי לחקר המדע והחינוך".
* אמירג'אן קוסאנוב (אול טגדירי), עיתונאי.
* ג'מביל אחמטבקוב (מפלגת העם הקומוניסטית), חבר המג'יליס הקזחי, הבית התחתון של הפרלמנט.

## קישורים חיצוניים

## הערות שוליים

קזחסטן 2019
קזחסטן
קטגוריה:קזחסטן: פוליטיקה
קטגוריה:2019 באסיה
אלי חדד

**אלי חדד** (נולד ב-1957) הוא זמר, מעבד ומתופף ישראלי. היה המתופף של להקת "בנזין".

## ביוגרפיה
חדד נולד בתוניס, כצעיר מבין שבעה אחים. אביו היה נגן קאנון, ששימש כנגן ליווי לזמרת אום כולתום בביקוריה בתוניס. עלה עם משפחתו לישראל ב-1968, והתגורר בנוף הגליל (נצרת עילית דאז). בגיל 12, לאחר שסולק מבית ספרו, החל להופיע עם להקת "הממזרים" בתפקיד הסולן. בגיל 14 החל חדד לתופף בלהקה.

שירת בצה"ל כאפסנאי, ובמהלך השירות המשיך להופיע כמתופף. לאחר שחרורו מצה"ל עבד בשיפוצים יחד עם אחיו.

את פריצתו המוזיקלית עשה חדד כמתופף להקת "ברקת" מהקריות (שהפכה אחר כך ללהקת "בנזין"), אליה הצטרף ב-1977 לאחר פגישה עם חברי הלהקה, שחיפשו מתופף חדש, ובאו לנצרת עילית לשמוע אותו מנגן לאחר ששמעו שהוא מתופף מוכשר. הלהקה ניגנה באותה עת בעיקר גרסאות כיסוי ללהיטי רוק ופופ, והרבתה להופיע באירועים ובחתונות. במקביל המשיך לעבוד בשיפוצים.

ב-1981 הפזמונאי והמפיק יעקב גלעד לקח את הלהקה תחת חסותו, שמה שונה ל"בנזין", וגלעד כתב מילים ללחנים שכתבו. בסוף אותה שנה עברו כל חברי הלהקה לגור בתל אביב במטרה לקדם את הקריירה שלהם.

במסגרת "בנזין", בין היתר, שימש חדד סולן בשיר "תני לי סיבה", והיה שותף לעיבוד המוזיקלי באלבומה הראשון "עשרים וארבע שעות" בשירים "חופשי זה לגמרי לבד", "יום שישי", "בית משותף", "תני לי סיבה", "קחי אותי הביתה" ו"התחלה חדשה", ובעיבוד האלבום השני של הלהקה, "משמרת לילה". במהלך הקלטת האלבום השני חזרו חברי הלהקה לגור בצפון, עקב קשיי פרנסה, אף על פי שהאלבום הראשון שלהם זכה להצלחה. חדד גם נקלע לסכסוך עם המפיק גלעד ועם טכנאי ההקלטות יעקב מורנו, עזב והוחלף באיגי דיין. אחר כך חזר ל"בנזין" וניגן בהופעות האחרונות של הלהקה.

בתחילת 1985, מנהיג "בנזין" יהודה פוליקר החל לעבוד על אלבום הסולו הראשון שלו, "עיניים שלי", והלהקה הגיעה לסוף דרכה. בסוף אותה שנה הקים יחד עם נגן הבס של "בנזין", בנימין "בנג'ו" קמחי, ושותפים נוספים את להקת "בושם", שניגנה גרסות כיסוי. במקביל חזר לעבוד בשיפוצים. ב-1990 הצטרף ללהקת "אורניום", שהייתה הגלגול הראשון של להקת "סטלה מאריס".

בתחילת 1993, יצאה לאור אלבום אוסף של להקת "בנזין" ועלתה האפשרות שחברי הלהקה יתאחדו לסיבוב הופעות, שלא יצא לפועל לבסוף.

בסוף שנות ה-90 חדד הצטרף ללהקת "הסיקסטיז", בה הוא משתף פעולה עם מוטי דיכנה, יואל לרנר.

משנת 2010 משמש כנגן בהופעותיו של יהודה פוליקר. באותו שנה גם החל לעבוד על אלבום בכורה בשם "אחד פעמיים", שאת רוב שיריו כתב והלחין חברו פוליקר. האלבום יצא לאור בתחילת 2015.

בשני העשורים הראשונים של המאה ה-21 היה חלק מההרכב "אפטר מידנייט" (After Midnight), יחד עם הזמר דני שושן והגיטריסט משה דוידסון.

## חיים אישיים
חדד נשוי ואב לשניים ומתגורר בראשון לציון.

## קישורים חיצוניים

* 
*  ( דני שושן, אלי חדד, משה דוידסון, כפיר צעירי. מיקס מתוך הופעה ב"קופסה", נאות אפקה, תל אביב)

## הערות שוליים

קטגוריה:זמרים השרים בעברית
קטגוריה:מתופפים ישראלים
קטגוריה:משתתפי פסטיבל שירי הילדים
קטגוריה:עולים בשנות ה-1960
קטגוריה:ישראלים ילידי תוניסיה
קטגוריה:ראשון לציון: אישים
קטגוריה:ראשון לציון: מוזיקאים
קטגוריה:נוף הגליל: מוזיקאים
קטגוריה:ישראלים שנולדו ב-1957
אהבת נעורי

"**אהבת נעורי**" הוא שיר שכתב, הלחין וביצע שלום חנוך. השיר נכלל באלבום "אור ישראלי", שיצא לאור בשנת 2003.

## רקע
השיר עוסק באהבה נוסטלגית. הדובר מספר על ילדותו ואהבתו לדמות שלא מוזכרת בשמה. הדובר מספר כי איש לא ידע על אהבתו אליה. בהמשך הדמות מספרת לדובר כי היא נוסעת, והדובר משער כי לא יראה אותה שוב. השיר נכתב על אילנה דוידוביץ, נערה מקיבוץ משמרות אותה הכיר חנוך.

השיר נכתב מספר שנים לפני צאתו לאור. שלום חנוך הציע לאריק איינשטיין להקליט את השיר עבור אלבומם המשותף "מוסקט", אך זה סירב.

שלום חנוך ביצע את השיר בהופעות, אך לא רצה להקליט אותו. הוא הקליט אותו רק לאחר מכן, והשיר נכלל באלבום של חנוך "אור ישראלי", אשר יצא לאור בשנת 2003.

השיר היה מהבולטים באלבום. במצעד הפזמונים העברי השנתי של רשת ג' הגיע השיר למקום הרביעי (כשבמצעד השבועי של התחנה היה 6 שבועות בראש), ובמצעד השנתי של גלגלצ דורג "אהבת נעורי" במקום השמיני.

## גרסאות כיסוי
ב-2009 הושמע השיר בסדרה "נשרים", בביצועו של תובל שפיר.

באוגוסט 2013 חידש הזמר אדיר גץ את השיר.

## מיקומי שיא

## קישורים חיצוניים
* מילות השיר, באתר שירונט

## הערות שוליים

קטגוריה:סינגלים מ-2003
קטגוריה:שירי שלום חנוך
קטגוריה:שירים בעברית
קטגוריה:שירים שנכתבו על ידי שלום חנוך
קטגוריה:שירים שהולחנו על ידי שלום חנוך
קטגוריה:שירים על נוסטלגיה
נושה דרנדה

**נושה דרנדה** (בסלובנית: **Nuša Derenda**; נולדה ב-30 במרץ 1969) היא זמרת סלובנית.

## ביוגרפיה
דרנדה נולדה בברז'יצה, מגיל צעיר למדה בבית ספר למוזיקה וניגנה באקורדיון.

בתחילת הקריירה שלה היא הייתה חברה בשתי להקות, ואף הופיעה עמן ברחבי יוגוסלביה, גרמניה ושווייץ.

בשנת 2001 זכתה ב-EMA, קדם האירוויזיון הסלובני, זאת לאחר שהשתתפה בתחרות שנתיים קודם לכן, אך לא הצליחה לזכות.

באירוויזיון 2001 שרה את השיר "Energy" עמו הגיעה למקום ה-7. בשנה לאחר מכן נבחרה להגיש את תוצאות הניקוד של סלובניה באירוויזיון 2002.

ב-2002 גם הייתה שופטת בבחירת נציג אסטוניה באירוויזיון.

היא ביצעה קונצרט במועדון מעריצי אירוויזיון בקלן.

היא הופיעה בפסטיבל הבמה המוזהבת, שם זכתה בפרס מיוחד מטעם משרד התרבות הרומני.

בשנת 1995 נישאה לבן זוגה.

## קישורים חיצוניים

* 

## הערות שוליים

קטגוריה:זמרות סלובניות
קטגוריה:נציגי סלובניה באירוויזיון
קטגוריה:משתתפי אירוויזיון 2001
קטגוריה:ילידות 1969
MercyMe

**מרסימי** (באנגלית: **MercyMe**, תרגום חופשי: רחמים עליי, או רחמו עליי) היא להקת מוזיקה כנסייתית אמריקאית שנוסדה באדמונד, אוקלהומה בשנת 1994. הלהקה הוקמה על ידי ברט מילרד וחבריו. עד לשנת 2001 הם הוציאו 6 אלבומים ורק אז חתמו על חוזה בחברת התקליטים INO Records. מאז הלהקה הוציאה עוד שמונה אלבומים, כאשר שישה מהם זכו למעמד של אלבום זהב.

כמה שנים לאחר ההקמה עברה הלהקה לנשוויל, אחר כך לדאלאס ובסופו של דבר התיישבה בגרינוויל שבטקסס, שם הפכה ללהקת הבית של הכנסייה הבפטיסטית.

גם בהמשך יצירות הלהקה זכו להצלחה וגרפו פרסים מוזיקליים. בסך הכול עד לשנת 2019 הוציאה הלהקה 17 אלבומים שזכו בפרסים רבים בארצות הברית.

לאחר שבשנת 2001 חתמה הלהקה עם INO Records, הוציאה לאור את אלבומה החדש – "Almost There". אחד משירי האלבום זכה לפרס דוב (Dove Award). בהמשך יצירות נוספות של הלהקה זכו בפרסי דוב נוספים.

בחלק מיצירותיה שיתפה הלהקה פעולה עם זמרי מוזיקה כנסייתית אמריקאים כמו איימי גרנט, נטלי גרנט, טרוויס קוטרל ועוד.

## קישורים חיצוניים

* 

* הלהקה, באתר בילבורד

קטגוריה:להקות אינדי אמריקאיות
קטגוריה:מוזיקה כנסייתית
קטגוריה:זוכי פרס המוזיקה של בילבורד
קטגוריה:להקות שהוקמו בשנת 1994
צ'ימגן הגדול

**צ'ימגן הגדול**(באוזבקית: **קאטה צ'ימיון** **Katta Chimyon**) הוא חלק מרכס הרי צ'טקל (הרי טיאן שאן המערביים) הממוקם בשטחי הפארק הלאומי אוגם-צ'טקל, בנפת בוסטנליק של מחוז טשקנט שבאוזבקיסטן.
על פסגתו הגבוהה ביותר (3,309 מ') בגובה 1620 מ' נמצא לפני 400–500 שנה כפר בשם צ'ימגן.
במורדות ההר זורמים הנחלים צ'ימגנסאי (או אקסאי), בלדרסאי, נורקאטאסאי, צ'ולמירוב (יובל של קאראארצ'י) וגולקמסאי.

### השם
250px|ממוזער|שמאל|מחוז טשקנט. בצפון-מזרח - הר צ'ימגן 3309 מ'
לפי השערה אחת, השם צ'מינגן הוא ממקור שתי מילים סיניות. לפי הסברים אחרים משמעות המילה היא "פיסת עשבה" או "כר דשא שופע מים" או "עמק ירוק".

### תיירות
ההר מהווה לתושבי טשקנט והסביבה אטרקציה תיירותית מזה דורות רבים.
בתחילת המאה ה-20 הוא הפך יעד למטפסי הרים לסוגיהם. בימי השלטון הסובייטי נחשב ההר לאתגר ראשון לאלפי מטפסי הרים מברית המועצות.
הוא נותן הזדמנויות רבות לטיפוס הרים ולטיולים ולפעילויות ספורט ופנאי נוספות כמו סקי, גלשני שלג, רחיפת מצנחים ורכיבה על סוסים.

קימים על ההר מסלולי טיפוס בעלי דרגאות שונות של מורכבות (צ-1B עד 4B). מטפסי הרים מתחילים יעלו קודם על המדרון המערבי הפחות מסובך של ההר (1B).

### האקלים והעונות
תנאי האקלים מוכתבים על ידי החלק ההררי של פארק הטבע הלאומי אוגם-צ'טקל. האקלים הוא יבשתי, עם תנודות עונתיות ויומיות. ביום חם יותר ובערבים קריר. האביב מתחיל בהרים האמצעים באמצע חודש אפריל. בהרים הגבוהים יורד שלג ומזג האוויר הוא קר עד לאמצע הקיץ.
הטמפרטורות הגבוהות ביותר הן ביוני-יולי ותחילת אוגוסט. הטמפרטורה הממוצעת היומית בחודש החם ביותר (יולי) נעה בין 20–35 מאלות צלזיוס.
הכמות הממוצעת השנתית של המשקעים היא 650 מ"מ. בחורף יורדים שלגים כבדים, המאפשרים ענפי ספורט של חורף כמו סקי וסנובורד. השלג מכסה את ההרים למשך 4–5 חדשים. הקרח נמשך כ-130 יום.

### תחבורה
צ'ימגן נמצא כ-60 ק"מ מבירת הנפה, גזלקנט, ו-40 ק"מ מתחנת הרכבת חוג'יקנט. במרחק 100 ק"מ מההר נמצא נמל התעופה הבינלאומי טשקנט.
כביש חדש איכותי מחבר את טשקנט עם חוג'יקנט. בכמה אתרים קיימת תאורה מלאכותית. מחוג'יקנט מגיעים לצ'ימגן באוטובוס ציבורי (50 דקות נסיעה). קיימים מסלולי אוטובוס לגזלקנט ובחזרה. ניתן לנסוע במכוניות פרטיות ובמוניות. הדרכים נגישות כל השנה, לפעמים יש מגבלות באביב בגלל גלישות אדמה ושיטפונות. בחורף קיימת סכנת אבנים מתגלגלות. באזור פועלים גם מסוקים אך השימוש בהם מוגבל.

## גלריה


קובץ:Chimgan.JPG|נוף של ההר בתחילת האביב
קובץ:Chimgan Winter Attempt.JPG|טיפוס סלעים בסוף ינואר
קובץ:Chimgan Peak in Winter.JPG|ראש ההר בחורף
קובץ:Ski lift Chimgon.JPG|רכבל בספטמבר.


## קישורים חיצוניים

*באתר advantour

קטגוריה:אוזבקיסטן: גאוגרפיה
ויליאם פיגוש-ביסטרי

**ויליאם פִיגוּש-בּיסְטְרִי** (בסלובקית: **Viliam Figuš-Bystrý** (במקור ויליאם פיגוש) (28 בפברואר 1875 - 11 במאי 1937) היה מלחין, מורה סלובקי, מחבר האופרה הסלובקית הלאומית הראשונה, "דטוואן".

## ביוגרפיה

ויליאם פיגוש נולד בבאנסקה ביסטריצה. בשנים 1885 עד 1889 למד בגימנסיה ובין 1889 ל-1893 בסמינר למורים בבאנסקה סטיאבניצה. אחרי סיום לימודיו, עבד כמורה במקומות שונים בסלובקיה. בשנת 1907 השתקע בבאנסקה ביסטריצה, שם לימד בבית ספר לותרני. מ-1911 עד 1914, למד אצל זולטאן קודאי באקדמיה מוזיקה ע"ש פרנץ ליסט בבודפשט.

בשנות ההוראה בערים שונות, אסף פיגוש שירי-עם והוציא לאור עיבודים שלהם בכמה קבצים (*Slovenské ľudové piesne z Veľkej Slatiny*, *1000 slovenských ľudových piesní*, *Púchovské piesne*, *Zbojnícke piesne*). גם ביצירות שהלחין, הושפע משירי-עם ממרכז סלובקיה ובנעוריו, גם מהונגריה. מלבד עריכה ועיבוד של שירי-עם, הלחין יצירות תזמורתיות, מוזיקה קאמרית, קנטטה, יצירות לפסנתר וכינור ושירים. ב-1926 סיים את האופרה "דטוואן", אופוס 64, האופרה הלאומית הסלובקית הראשונה, המבוססת על פואמה בשם "דטוואן" מאת אנדרה סלאדקוביץ'.

פיגוש-ביסטרי מילא תפקיד חשוב בחיי המוזיקה של באנסקה-ביסטריצה. הוא היה ממייסדי התאחדות האמנים הסלובקים ויו"ר ההתאחדות בשנת 1925. בין תלמידיו היה המלחין יאן ציקר, גם הוא בן באנסקה ביסטריצה.

הוא מת בבאנסקה ביסטריצה.

## קישורים חיצוניים

קטגוריה:מלחינים סלובקים
קטגוריה:מורים למוזיקה
קטגוריה:מלחינים מן המאה ה-20
קטגוריה:ילידי 1875
קטגוריה:נפטרים ב-1937
קרחון פירין

**קרחון פירין** (באנגלית: **Pirin Glacier**; בבולגרית: **ледник Пирин**) הוא קרחון הממוקם ממזרח לחצי האי צ'אוודאר, בחוף דייוויס, בחצי האי האנטארקטי שבאנטארקטיקה. 

אורכו של הקרחון 5.7 קילומטרים, ורוחבו 6 קילומטרים.

הקרחון ממוקם ממערב להדום הקרח רייט, צפונית לקרחון גרגורי, ומזרחית לקרחון סאמודיווה. 

הקרחון מנקז את פסגת בולטון, לכיוון צפון - צפון - מערב, ונשפך אל מפרץ קרטיס, מזרחית לנקודת סיפליין.  

## היסטוריה
### מקור השם
הקרחון נקרא על שמם של הרי פירין שבדרום מערב בולגריה.   

השם אושר רשמית ב-3 ביוני 2010.

## לקריאה נוספת

* קרחון פירין בגאזט האנטארקטי הבולגרי 

## קישורים חיצוניים

* קרחון פירין באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

פירין
פירין
קטגוריה:בולגריה באנטארקטיקה
עדי גפני

**עדי גפני** היא קיאקיסטית עבר ישראלית אשר התחרתה בתחרויות ה-500 ו-1,000 מטר בקיאקים. היא מחזיקה במדליית ארד מאליפות העולם (2002) בה זכתה לצד שותפתה לריסה פסחוביץ'.

## קריירה
גפני השתתפה באליפות העולם בשנת 2001 שנערכה בפוזנן שבפולין וסיימה במקום החמישי בגמר ה-1,000 מטר יחיד לאחר שסיימה עם תוצאה של 4:13.82 דקות. באותה אליפות היא התחרתה גם במקצה האולימפי של 500 מטר אך לא העפילה לגמר. באליפות אירופה 2002 שנערכה בסגד, הונגריה, היא סיימה במקום השישי במקצי 1,000 מטר יחיד ו-1,000 מטר זוגי לצדה של ליאור כרמי. במאי 2002 היא זכתה במדליית ארד במקצה 1,000 מטר יחיד בתחרות מסבב הגביע העולם שנערכה במכלן, בלגיה כאשר קבעה זמן של 4:07.3 דקות.

באליפות העולם 2002 שנערכה בסביליה שבספרד היא זכתה במדליית הארד במקצה הלא אולימפי 1,000 מטר זוגי לצד שותפתה לריסה פסחוביץ' לאחר שסיימו עם תוצאה של 3:42.16 דקות.

במאי 2006 היא זכתה במדליית ארד במקצה 1,000 מטר יחיד בתחרות מסבב גביע העולם שנערכה בדיסבורג, גרמניה. באליפות העולם באותה השנה שנערכה בסגד שבהונגריה, גפני העפילה לשלב חצי הגמר במקצה האולימפי של 500 מטר אך סיימה בו במקום השביעי ולא עלתה לגמר. באליפות אירופה בשנת 2012 שנערכה בזאגרב שבקרואטיה, העפילה גפני לגמר מקצה ה-1000 מטר יחיד וסיימה במקום השביעי.

## קישורים חיצוניים

* עדי גפני, תוצאות וסטטיסטיקות באתר The-Sports.org

## הערות שוליים

קטגוריה:קיאקיסטים ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
מעבר אגירה

**מעבר אגירה** או **תעלת אגירה** או **ערוץ אגירה** (באנגלית: **Aguirre Passage** או **Canal Aguirre** או **Aguirre Channel**) היא מצר ים בין האי למייר לבין חוף דאנקו, המאפשר גישה מצפון למפרץ פאראדייס, בארץ גרהאם, בחצי האי האנטארקטי שבאנטארקטיקה. 

## היסטוריה
### גילוי המעבר

המעבר התגלה על ידי הספינה בלגיקה, של המשלחת האנטארקטית הבלגית, אשר חקרה את האזור בין השנים 1899–1897. המשלחת קראה למצר "מצר פאראדייס", על שמו של מפרץ פאראדייס הסמוך.

ציידי לווייתנים נורווגים עשו שימוש במעבר משנת 1913. 

המשלחת האנטארקטית הצ'יליאנית, הפעילה תחנת מחקר בנקודת ווטרבואוט בין השנים 1973–1951. 

### מקור השם

שמו של המעבר ניתן לו על ידי המשלחת האנטארקטית הצ'יליאנית שחקרה את המצר בעונת המחקר 1951–1950. 

המצר נקרא על שמו של דון פדרו אגירה סרדה, נשיא צ'ילה בין השנים 1941–1938.  

## קישורים חיצוניים

* מעבר אגירה באתר הסקר הגאולוגי של ארצות הברית
* מעבר אגירה באתר הגאזט האנטארקטי של ממשלת אוסטרליה
* מעבר אגירה באתר הגאזט האנטארקטי המשווה SCAR של ממשלת אוסטרליה
* 

## הערות שוליים

אגירה
אגירה
טקס פרסי האקדמיה הבריטית לקולנוע ה-67

**טקס [[פרס באפט"א לקולנוע|פרסי האקדמיה הבריטית לקולנוע]] ה-67** הידוע בשם טקס הבאפט"א נערך ב-16 בפברואר 2014 בבית האופרה המלכותית שבלונדון, להענקת פרסים לסרטי הקולנוע הבריטיים והזרים של שנת 2013. שמות המועמדים הוכרזו ב-8 בינואר 2014 על ידי השחקנים לוק אוונס והלן מקרורי. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה ב-2013.

הסרט "כוח משיכה" זכה בשישה פרסים מתוך 11 מועמדויות כולל הבמאי הטוב ביותר לאלפונסו קוארון, הסרט הבריטי הטוב ביותר, הצילום הטוב ביותר, המוזיקה המקורית הטובה ביותר, הסאונד הטוב ביותר, והאפקטים החזותיים הטובים ביותר. "12 שנים של עבדות" זכה בפרס הסרט הטוב ביותר, וצ'ואיטל אג'יופור זכה בפרס השחקן הטוב ביותר בתפקיד ראשי. קייט בלאנשט זכתה בפרס השחקנית הטובה ביותר בתפקיד ראשי על הופעתה בסרט "יסמין הכחולה", ברקהאד עבדי זכה בפרס השחקן הטוב ביותר בתפקיד משנה על הופעתו בסרט "קפטן פיליפס", וג'ניפר לורנס זכתה בפרס השחקנית הטובה ביותר בתפקיד משנה על הופעתה בסרט "חלום אמריקאי".

הטקס שודר בערוצים BBC One ו-BBC Three. סטיבן פריי הנחה את הטקס בפעם התשיעית. בפתיחה שרו טייני טמפה ולורה מוולה דואט בשם "Heroes".

## זוכים ומועמדים
[שמאל|ממוזער|200x200 פיקסלים|[אלפונסו קוארון, זוכה פרס הבמאי הטוב ביותר]]
[שמאל|ממוזער|207x207 פיקסלים|[צ'ואיטל אג'יופור, זוכה פרס השחקן הטוב ביותר]]
[שמאל|ממוזער|212x212 פיקסלים|[קייט בלאנשט, זוכת פרס השחקנית הטובה ביותר]]
[שמאל|ממוזער|182x182 פיקסלים|[ברקהאד עבדי, זוכה פרס שחקן המשנה הטוב ביותר]]
[שמאל|ממוזער|196x196 פיקסלים|[ג'ניפר לורנס, זוכת פרס שחקנית המשנה הטובה ביותר]]
[שמאל|ממוזער|213x213 פיקסלים|[דייוויד או. ראסל, זוכה פרס התסריט המקורי הטוב ביותר]]
[שמאל|ממוזער|200x200 פיקסלים|[סטיב קוגן, זוכה-שותף בפרס התסריט המעובד הטוב ביותר]]
שמאל|ממוזער|234x234 פיקסלים|ג'ף פופ, זוכה-שותף בפרס התסריט המעובד הטוב ביותר
[שמאל|ממוזער|213x213 פיקסלים|[ויל פולטר, זוכה פרס הכוכב העולה]]

### [[פרס עמית באפט"א|עמית באפט"א]]
* **[[הלן מירן]]**

### פרס באפט"א לתרומה מצטיינת לקולנוע
* **[[פיטר גרינוויי]]**

## ראו גם
* טקס פרסי גלובוס הזהב ה-71
* טקס פרסי אוסקר ה-86

## קישורים חיצוניים

* 

* טקס פרסי באפט"א ה-67

## הערות שוליים

קטגוריה:טקסי פרס באפט"א
קטגוריה:2014 בממלכה המאוחדת
הגביע לזכר הות'ורן

**הגביע לזכר הות'ורן** (באנגלית: **Hawthorn Memorial Trophy**) הוא פרס המוענק מדי שנה לנהג הפורמולה 1 המצליח ביותר מבריטניה או מחבר העמים הבריטי באותה השנה. הענקת הפרס החלה בשנת 1959, לזכרו של מייק הות'ורן, הבריטי הראשון שזכה באליפות הפורמולה 1, שנהרג באותה השנה בתאונת דרכים. הענקת הפרס מתרחשת, בדרך כלל, לאחר גרנד פרי בריטניה.

לואיס המילטון מחזיק בשיא הזכיות בפרס - 11 פעמים, מתוכן 8 פעמים ברציפות.

## רשימת הזוכים

## ביאורים

## הערות שוליים

*
קטגוריה:פורמולה 1
קטגוריה:הממלכה המאוחדת: ספורט מוטורי
שטורמפיהרר

**שטורמפיהרר** (בגרמנית: **sturmführer**, מילולית: "מנהיג סער זוטר") הייתה דרגה צבאית של המפלגה הנאצית שהחל כתואר בשימוש האס אה (SA) ב-1925 והפכה בפועל לדרגת SA בשנת 1928.

## סקירה
מקורות הדרגה הם ממלחמת העולם הראשונה, כאשר התואר *"שטורמפיהרר"* שימש את מנהיגי כוחות הסער הגרמניים ופלוגות פעולה מיוחדות.

בשנת 1930 הפכה דרגת שטורמפיהרר לדרגת הקצונה הנמוכה ביותר של כמה מארגוני המפלגה הנאצית, כולל ה-SA. התואר שימש גם כדרגת אס אס עד לשנת 1934, כאשר אחרי ליל הסכינים הארוכות, ה-SS שינתה את הדרגה לאונטר-שטורמפיהרר, המקבילה ללויטננט (OF-1b) בצבא. וריאציות אחרות של שטורמפיהרר כללו את אובר-שטורמפיהרר והאופטשטורמפיהרר, דרגות המקבילות בהתאמה לאובר-לויטננט והאופטמן בצבא.

## סימני הדרגה

SA-Sturmführer.svg|SA סמל הדרגה - תג צווארון
NSFK-Untersturmführer.svg|NSFK סמל הדרגה - תג צווארון
NSKK-Sturmführer.svg|NSKK סמל הדרגה - תג צווארון


## לקריאה נוספת

* 
* 


## הערות שוליים

קטגוריה:דרגות האס אס
הדום קרח

[250px|ממוזער|[הדום הקרח וורמולד, בחצי האי רייט, באי אדלייד שבאנטארקטיקה]]
**הדום קרח**  (באנגלית: **ice piedmont**) או **קרחון הדום** (**Piedmont glacier**) הוא שכבת קרח המכסה רצועת חוף נמוכה (מישור חוף), הנמוך מההרים שלצידו, והגבוהה מפני הים או ממדף קרח שעל פני הים.

קרחון הדום צורת ביניים בין קרחונים או זרם קרח לבין שדות קרח או כיפות קרח.  הדומי קרח הם מניפות קרח נרחבות, הנוצרות מקרחונים ששנשפכו הגיעו אל שטח מישורי או לרגלי ההר. מניפות הקרח יתחברו יחד ויתאחדו לשדה קרח קטן לרגלי השטח מוצא ההדום. קרחוני הדום נבדלים מקרחוני עמק בכך שהם אינם זורמים בעמק מוגדר, אלא מתפשטים על פני שטח נרחב ומהווים מעין שדה קרח משני. תנועתו של קרחון ההדום איטית בהרבה מתנועתו של קרחון העמק. הוא שונה מחיפויי הקרח במהירותו הגדולה יותר, ואינו מתפצל לכיוונים שונים.

## ראו גם
* גאומורפולוגיה קרחונית
* קרחון
* קרחון ימי
* שדה קרח
* מדף קרח
* כיפת קרח

## לקריאה נוספת
•  Vijay P. Singh, Pratap Singh, Umesh K. Haritashya, editors, **[https://books.google.co.il/books?id=mKKtQR4T-1MC&pg=PA49&lpg=PA49&dq=%22ice+piedmont%22&source=bl&ots=6VXfn9-nyh&sig=ACfU3U3ssgTsQpvEtrE-d5fybSSM9T2Bfg&hl=en&sa=X&ved=2ahUKEwjdj8291oLiAhXHDuwKHXWBBMA4ChDoATADegQIBxAB#v=onepage&q=%22ice%20piedmont%22&f=false Encyclopedia of Snow, Ice and Glaciers]**, P 49

## קישורים חיצוניים

*
קטגוריה:קרחונים
הדום הקרח רייט

**הדום הקרח רייט** (באנגלית: **Wright Ice Piedmont**) הוא הדום קרח מערבית למפרץ לנקסטר, בחוף המערבי של ארץ גרהאם שבאנטארקטיקה. 

## היסטוריה
### גילוי הדום הקרח

הדום הקרח צולם מן האוויר על ידי האנטיג אירוסרוויירס בע"מ (**Hunting Aerosurveys Ltd**) בין השנים 1957–1955.  

הדום הקרח מופה בהתבסס על תצלומי אוויר אלה על ידי סקר שטחי חסות איי פוקלנד. 

### מקור השם

שמו של הדום הקרח ניתן לו על ידי הוועדה המייעצת לשמות אנטארקטיים של בריטניה בשנת 1960. 

הדום הקרח נקרא על שמם של וילבור רייט ושל אחיו אורוויל רייט, מהנדסי אווירונאוטיקה אמריקאים שהיו הראשונים שהצליחו לבנות ולהטיס מטוס שמיש, בעל מנוע, יכולת בקרה ויכולת להטיס בן־אדם בתוכו.

## קישורים חיצוניים

* הדום הקרח רייט באתר הסקר הגאולוגי של ארצות הברית
* הדום הקרח רייט באתר הגאזט האנטארקטי המשווה SCAR של ממשלת אוסטרליה

## הערות שוליים

רייט
רייט
קטגוריה:ארצות הברית באנטארקטיקה
סנדרה נורמסלו

**סנדרה נורמסלו** (באסטונית: **Sandra Nurmsalu**; נולדה ב-6 בדצמבר 1988) היא זמרת אסטונית, שהייתה סולנית של להקת "Urban Symphony", אשר ייצגה את אסטוניה באירוויזיון 2009 והגיעה למקום ה-6.

## ביוגרפיה
נורמסלו נולדה וגדלה בכפר האריו אשר בצפון אסטוניה. מגיל צעיר למדה נגינה על כינור, ובילדותה ונעוריה הייתה חברה בשתי להקות.

בנעוריה השתתפה בתחרות המוזיקה "2 takti ette", שאורגנה על ידי הטלוויזיה האסטונית.

מ-2007 ועד 2010 הייתה סולנית להקת "Urban Symphony", אשר ייצגה את אסטוניה באירוויזיון 2009 במוסקבה.

ב-2019 השתתפה בקדם האירוויזיון eesti laul באסטוניה, והשתתפה בחצי גמר הראשון. היא העפילה לגמר בסבב שני של הצבעת הקהל. נורמסלו סיימה בגמר במקום ה-8 מתוך 12 פיינליסטים אחרים.

ב-2010 נולדה בתה.

## קישורים חיצוניים

*  

קטגוריה:זמרות אסטוניות
קטגוריה:משתתפי אסטי לאול
קטגוריה:נציגי אסטוניה באירוויזיון
קטגוריה:אסטוניות שנולדו ב-1988
קורמורן מנומר אוסטרלי

**קורמורן מנומר אוסטרלי** (שם מדעי: *Phalacrocorax varius*) הוא מין של עוף ימי ממשפחת הקורמורניים אשר חי בחופי אוסטרליה וניו זילנד.

קורמורן זה מגיע למשקל של 2.2 ק"ג בזכרים ו-1.7 ק"ג בנקבות ולאורך 65–85 ס"מ. מוטת הכנפיים שלו מגיעה לאורך 110–130 ס"מ. הקורמורן בעל רגליים שחורות מכוסות בקרומי שחייה, בעל זנב וצוואר ארוך והוא בנוי לצלילה מהירה במרדף אחרי דגים מתחת למים. צבעו שחור בפלג הגוף העליון עם בטן וחזה לבנים וכך גם הצוואר והלחיים. העיניים ירוקות עם טבעת רחבה סביבם והמקור צהוב בהיר עד אפור ומסתיים בעיקול בקצה. הנוצות צהובות בין העיניים למקור.

קורמורנים ממין זה חיים בלהקות גדולות, לעיתים של מאות עד אלפים, המקננות יחדיו לאורך החופים שלאוסטרליה וניו זילנד. האוכלוסיות יציבות ולא נשקפת להם סכנה והם דגות באוקיינוס השקט ובמימי אוסטרליה בים ולעיתים גם במים מתוקים. העופות צוללים יחדיו למים ומחפשים בהם דגים, סרטנים, קרילאים ויצורים דומים ולעיתים עוקבים אחרי דגים גדולים או כרישים המוצאים טרף. הקורמורנים יכולים צוללים בערך ל-40 שניות וצלול לעומק של עשרה מטרים. לאחר שניזונו היטב הם עולים ליבשה, על גזע עץ או סלע ופורשים את כנפיהם לייבושם.

הקורמורנים מקננים על צוקים, על סלעים וגם על עצים וגודל הקן המורכב מענפים, עלים ולעיתים גם מצואה 80 ס"מ בערך. בתוך הקן הנקבה מטילה 2-5 ביצים, הבוקעות תוך 25–33 ימים.

**תת-מינים**:
לקורמורן זה ישנם 2 תת-מינים
* Phalacrocorax varius varius
* Phalacrocorax varius hypoleucos

## קישורים חיצוניים

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:קורמורניים
קטגוריה:אוסטרליה: עופות
הניב הריפוארי

ה**ריפּוארית** או **הניב הריפּוארי** או **ריפוארי פרנקוני** (בניב: **Ribuarisch**, בגרמנית: **Ripuarisch, ripuarische Mundart, ripuarischer Dialekt**) הוא קבוצת ניבים גרמניים, חלק מקבוצת השפות המערב-מרכז גרמניות.
הניבים הריפואריים יחד עם הפרנקונית של המוזל (הכוללת את השפה הלוקסמבורגית) כלולים במשפחת הניבים המרכז פרנקוניים וכן לרצף הלשוני של השפות הרנאניות עם השפות הפרנקוניות התחתיות.
מדברים בו בריינלנד (רנאניה) מתחת לקו בנראט (Benrath)  - מצפון-מערב לדיסלדורף, קלן ואאכן במערב ועד לוואלדברל (Waldbröl) במזרח.
שטח תפוצת הניב כוללת גם את החלק הצפוני של קהילת הגרמנים בבלגיה וגם הגבול הדרומי של מחוז לימבורג בהולנד, במיוחד קרקראדה (קירכרואה).

## השם
שם הניב מקורו בפרנקים הריפוארים (הפרנקים של ארץ הריין) שהתיישבו באזור החל מהמאה הרביעית.

## סוגי ניב ריפוארי
הנציג הידוע ביותר מתוך קבוצה זו הוא "קלש" (Kölsch) , הניב המקומי של העיר קלן. הניבים השייכים לקבוצה הריפוארית כמעט תמיד קוראים לעצמם "פלאט" (Platt), כמו למשל, "אכר פלאט" (Öcher Platt) המדובר בעיר אאכן, איישווילה פלאט (Eischwiele Platt) של תושבי אשווילר, קירכראדס פלאט (Kirchröadsj Platt)  של תושבי קרקראדה, בוכזר פלאט (Bocheser Platt) של תושבי בוכולץ, בנש פלאט (Bönnsch Platt)  של תושבי בון.

מעל מאה ניבים ריפואריים קשורים באופן בלעדי לכפר או עיירה אחת ספציפית. בדרך כלל ישנם הבדלים קטנים בין הניבים השכנים (אם כי המקומיים מבחינים בהם בקלות) ונעשים גדולים יותר כשמדובר בניבים רחוקים יותר מבחינה גאוגרפית.

ההבדלים בין הניבים ממופים במפת איזוגלוסות המשקפים מעתקי הגאים אופייניים הידועים כ"מעתק העיצורים של הגרמנית העילית" או "מעתק ההגאים הגרמאני השני".

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:גרמנית
קטגוריה:שפות גרמאניות עיליות
דנליה טולשובה

**דנליה טולשובה** (בקזחית: **Данэлия Тулешова**; נולדה ב-18 ביולי 2006) היא זמרת קזחית. היא נולדה בעיר אסטנה שבקזחסטן. התפרסמה בעקבות זכייתה במקום הראשון ב-2017 בתוכנית "The Voice Kids" באוקראינה.

בשנת 2018 ייצגה לראשונה את קזחסטן באירוויזיון הילדים, וסיימה במקום ה-6 מתוך 20.

בשנת 2019 חידשה את השיר "Everyday Is Christmas" של סיה.

בשנת 2019 השתתפה באודישנים לתוכנית האמריקאית "The World's Best". היא ניצחה בשלב הדו-קרבים את יריבתה היפנית "manami", אך לאחר מכן בשלב "קרבות האלופים" סיימה בטופ 8 בלבד.

בשנת 2020 נבחנה באודישנים לתוכנית הכישרונות האמריקאית "America's Got Talent", שם העפילה לגמר אך לא סיימה במקומות הראשונים.

## קישורים חיצוניים

* 

## הערות שוליים

קטגוריה:אמנים קזחים
קטגוריה:משתתפי אירוויזיון הילדים
קטגוריה:זוכי The Voice
קטגוריה:קזחיות שנולדו ב-2006
קטגוריה:קזחים שנולדו ב-2006
פורד טריטורי (סין)

**פורד טריטורי (סין)** (באנגלית: **Ford Territory China**) - הוא קרוסאובר המוגדר קומפקטי, עם מאפיינים של SUV (Sport utility vehicle) מתוצרת **Jiangling Motors**  (שם רשמי: **Jiangling Motors Corporation Limited**)(JMC), בשותפות (joint venture) עם **JMC-Ford** מתאגיד **Jiangling Motor Holding (JMH)**, חלק ממותג כלי הרכב הסינים **Landwind**  בבעלות החברה הממשלתית **[[רכבי צ'אנגן]]** (שם רשמי: **Chang'an Automobile (Group) Co., Ltd**) והחברה הממשלתית **JMCG**  (שם רשמי: **Jiangling Motors Corporation Group Co., Ltd**).

אין כל קשר בין דגם זה לדגמי פורד טריטורי שיוצרו באוסטרליה על ידי "פורד אוסטרליה"  בין השנים 2004 - 2016.

## נתונים
* 5 דלתות.
* 5 נוסעים.
* מנוע קדמי
* מנוע בנזין מגדש טורבו.
* מחיר היחידה עומד על 80,000 - 90,000 רנמינבי (סוף שנת 2018, בסין).
* מתוכנן ייצור דגם היברידי.

## תמונות

קובץ:Ford Territory CN 02 China 2019-04-04.jpg | דגם "פורד טריטורי"
קובץ:Ford Territory China 001.jpg | דגם "פורד טריטורי"
קובץ:Ford Territory China 002.jpg | דגם "פורד טריטורי"
קובץ:Ford Territory 001.jpg | דגם "פורד טריטורי"
קובץ:Ford Territory 002.jpg | דגם "פורד טריטורי"


## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:דגמי מכוניות שהושקו ב-2018
קטגוריה:קרוסאובר
קטגוריה:כלי רכב המיוצרים בסין
טריטורי סין
פורמולה 1 עונת 1966

**עונת 1966** הייתה העונה ה-17 של אליפות הפורמולה 1, שאורגנה על ידי הפדרציה הבינלאומית לרכב (FIA). ג'ק ברבהאם מאוסטרליה זכה באליפות הנהגים, וקבוצת ברבהאם זכתה באליפות היצרנים.

## המרוצים בעונה

## תקציר העונה
העונה הייתה העונה הראשונה מבין "עונות 3 הליטרים". נפח המנוע המקסימלי הוכפל בשניים בהשוואה לעונה שעברה. מספר שינויים נעשו בתקנות המרוצים: נקבע שרכב שלא ישלים 90% ממרחק המרוץ לא יזכה לנקודות, גם אם יסיים בשישייה הראשונה. בנוסף צומצם המרחק המקסימלי למרוץ מ-500 ק"מ ל-400 ק"מ.

קבוצת פרארי פתחה את העונה היטב עם ניצחון של ג'ון סורטיס בגרנד פרי בלגיה. סורטיס עזב את הקבוצה לאחר ויכוח על השתתפותו במרוץ 24 השעות של לה מאן. בהמשך השנה שב להתחרות באליפות, הפעם עבור קבוצת קופר וניצח עבורה בגרנד פי מקסיקו, מרוץ סיום העונה.

כמו בעונות קודמות, גם בעונה זאת אירעו תאונות קטלניות רבות. ג'ון טיילור הבריטי מצא את מותו בתאונה שאירעה במהלך גרנד פרי גרמניה לאחר שהתנגש עם ג'קי איקס. ג'קי סטיוארט התהפך עם מכוניתו על המסלול הרטוב בבלגיה ונותר לכוד תחת הרכב ההפוך במשך כ-25 דקות, בעוד טיפות של דלק מטפטפות עליו. גרהאם היל ובוב בונדורנט ניסו לחלץ אותו באמצעות כלי עבודה ששאלו מצופים בקהל. בקבות האירוע הפך סטיוארט לאחד ממובילי הקריאה לשיפור הבטיחות במסלולי המרוצים ובהעלאת רמת השירותים הרפואיים במהלך אירועי ספורט מוטורי.

ג'ק ברבהאם זכה באליפות בפעם השלישית והאחרונה בקריירה. הייתה זאת הזכייה הראשונה והיחידה מאז, שהושגה במכונית של קבוצה הנושאת את שם הנהג. ברוס מקלארן ודן גורני התחרו גם הם במכוניות שנבנו על ידי קבוצה שבבעלותם, אך בהצלחה פחותה.

## דירוג האליפות
### שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון 5 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה.

### דירוג הנהגים
הטבלה כוללת רק נהגים שצברו נקודות במהלך העונה

### דירוג היצרנים
הטבלה כוללת רק יצרנים שצברו נקודות במהלך העונה. התוצאות המודגשות הן התוצאות שנחשבו לחישוב הניקוד באליפות.

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

קטגוריה:עונות בפורמולה 1
קטגוריה:1966 בספורט
מקוש דלת

[שמאל|ממוזער|200 פיקסלים|מקוש דלת ב[פירנצה איטליה]]

**מַקּוֹשׁ דֶּלֶת** או **מַרְתּוֹק** הוא פריט המותקן על גבי דלת כניסה לבית, בניין או חדר, שמטרתו לאפשר לאנשים מבחוץ להתריע על הגעתם, באמצעות רעש, לנוכחים בפנים.

מקוש דלת  עשוי לרוב ממתכת. המקוש בנוי מחלק קבוע המותקן על הדלת; וחלק נוסף המחובר לבסיס המקור בחלקו העליון. על מנת להשתמש במקוש יש להרים את החלק המשוחרר ולהקיש באמצעותו על צלחת המותקנת על הדלת או על הדלת עצמה. ההקשה מפיקה רעש הנשמע על ידי הנוכחים בבית.

עם השנים, הפכו מקושי דלת לפריטי עיצוב מהודרים. עם זאת, באזורים מסוימים משתמשים במקושים פשוטים כגון משקולת ממתכת או טבעת.
שמאל|ממוזער|רעש המופק ממקוש דלת

## גלריית מקושי דלת מרחבי העולם

קובץ:Celtic Door Knocker.jpg|מקוש דלת מברזל בסגנון בריטי
קובץ:Germany Augsburg Dom-St-Maria Door Handle.jpg|"טבעת הרחמים" על קתדרלת סנט. מריה באאוגסבורג
קובץ:Door knocker, N'Kob.jpg|מקוש בצורת חמסה, מרוקו
קובץ:Harderwijk klopper.jpg|מקוש בצורת מלאך, הולנד
קובץ:Door knocker from Venezia.JPG|מקוש דלת, ונציה
קובץ:Heurtoir Orléans mai 2008.jpg|מקוש דלת, אורליאן, צרפת
קובץ:Architectural elements-Gamla stan-Stockholm.jpg|מקוש דלת, גמלה סטאן 
קובץ:Haj Ali Bulagi House door knocker.jpg|מקוש דלת, איראן
קובץ:Behnam house's door knocker 001.jpg|מקוש דלת, איראן
קובץ:Door in Fez with two knockers.jpg|דלת עם שני מקושים בפאס, מרוקו. מקוש אחד שימש לגבר והשני לאישה
קובץ:Puerta del Archivo Histórico de Querétaro (detalle de la aldaba).jpg|מקוש בצורת לוחם הנשר, בקרקטו, מקסיקו
קובץ:Sahún - Llamador 01.jpg|מקוש דלת בצורת יד בספרד


## ראו גם
* ידית דלת
* פעמון דלת

## קישורים חיצוניים

קטגוריה:דפים עם תרגומים שלא נסקרו
קטגוריה:דלתות
פורד טריטורי

**פורד טריטורי** (באנגלית: **Ford Territory**) הוא קרוסאובר עם מאפיינים של SUV (שם מלא: Sport utility vehicle) מתוצרת יצרנית הרכב האוסטרלית **Ford Australia**  (שם רשמי: **Ford Motor Company of Australia Limited**), חברת בת של קונצרן הרכב פורד אשר יוצר בין השנים 2004–2016.

אין כל קשר לדגם פורד טריטורי (סין) מתוצרת Jiangling Motors  בשותפות (joint venture) עם JMC-Ford מתאגיד Jiangling Motor Holding (JMH), חלק ממותג כלי הרכב הסינים Landwind  בבעלות החברה הממשלתית רכבי צ'אנגן והחברה הממשלתית JMCG  אשר מיוצר משנת 2018.

## נתונים
* יוצרו 178,214 יחידות.
* דגמי "פורד טריטורי" מיוצרים ב-"Campbellfield, Victoria" . במדינת ויקטוריה (אוסטרליה).
* סוגי מנועים: מנועי בנזין (כולל מנוע מגדש טורבו), מנוע טורבו דיזל.
* סוגי הנעות: הנעה אחורית 4x2, הנעה כפולה 4x4.
* דגמי "פורד טריטורי" מופעלים כניידות משטרה במשטרת אוסטרליה.

## סדרות
* "SX" - יוצר מאפריל 2004 - ספטמבר 2005. 
* "SY" - יוצר מאוקטובר 2005.
* "SY II" - יוצר משנת 2009.
* "SZ" - יוצר מאפריל 2011.
* "SZ II" - יוצר מאוקטובר 2016.
* "SR" - יוצר מפברואר 2006 - יוני 2008.
* "SR2" - יוצר מאוקטובר 2008.
* "FPV F6X" - יוצר מפברואר 2008.

## דגמים
* "TX".
* "TS".
* "Ghia".
* "Titanium".
* "TX Limited Edition" - יוצר מאוקטובר 2012.

## תמונות

קובץ:2004-2008 Ford Territory TX wagon (Windows Mobile) 01.jpg | פורד טריטורי דגם "TX"
קובץ:2004-2005 Ford Territory (SX) Ghia wagon 03.jpg | פורד טריטורי סדרה "SX"
קובץ:2004-2005 Ford Territory (SX) Ghia wagon 01.jpg | פורד טריטורי סדרה "SX"
קובץ:2005 Ford Territory (SX) TX wagon (2007-10-02) 01.jpg | פורד טריטורי סדרה "SX" דגם "TX"
קובץ:2006 Ford Territory (SY) TX RWD wagon (2015-07-09) 01.jpg | פורד טריטורי סדרה "SY", שנת 2006
קובץ:2008 Ford Territory (SY) SR2 RWD wagon (2008-10-10) 02.jpg | פורד טריטורי סדרה "SY", שנת 2008 - מבט לתא הנהג
קובץ:2013 Ford Territory SZ.jpg | פורד טריטורי סדרה "SZ", שנת 2013
קובץ:2016 Ford Territory (SZ II) TS AWD wagon (2018-06-12) 01.jpg | פורד טריטורי סדרה "SZ II", דגם "TS" שנת 2016
קובץ:2009 FPV F6X (SY) 270 wagon (20327468653).jpg | פורד טריטורי סדרה "FPV F6X", שנת 2009 


קובץ:NSW Police Force Metropolitan Crash Investigation Unit Ford Territory Road Safety concept vehicle - Flickr - Highway Patrol Images.jpg | פורד טריטורי - ניידת משטרה
קובץ:SWM-RES 511 Ford Territory - Flickr - Highway Patrol Images.jpg | פורד טריטורי - ניידת משטרה
קובץ:Penrith 10 Ford Territory TX - Flickr - Highway Patrol Images.jpg | פורד טריטורי דגם "TX" - ניידת משטרה
קובץ:2012 Ford Territory (SZ) TX RWD wagon, Victoria Police (2015-01-03).JPG | פורד טריטורי סדרה "SZ" - ניידת משטרה


## קישורים חיצוניים

## הערות שוליים

קטגוריה:דגמי מכוניות שהושקו ב-2004
קטגוריה:קרוסאובר
קטגוריה:רכבי שטח ופנאי גדולים
קטגוריה:כלי רכב המיוצרים באוסטרליה
טריטורי
יוג'י נאקה

**יוג'י נאקה** (ביפנית: **中裕司**; נולד ב-17 בספטמבר 1965) הוא מתכנת ומפתח משחקים יפני. ידוע בהיותו כמפתח הראשי של סדרת המשחקים סוניק הקיפוד. בשנת 2006 ייסד את חברת המשחקים Prope . בינואר 2018 הצטרף לחברת Square Enix.

## קריירה
בשנת 1984 החל נאקה לעבוד בחברת סגה. משימתו הראשונה הייתה עיצוב מפות למשחק רוד-ראנר. פריצת הדרך הייתה בשנת 1991 כאשר היה נאקה ראש הצוות שפיתח את סדרת משחקי סוניק. אב הטיפוס המקורי של נאקה היה משחק פלטפורמה שמעורב דמות מהירה המתגלגלת בכדור דרך צינור מתפתל ארוך. בהמשך הוביל נאקה פיתוח של משחקי סוניק נוספים בסדרה. מלבד סוניק, הוא גם עבד על המשחק אלכס קיד בעולם הפלאים, סדרת משחקי Phantasy Star  ומשחק ChuChu Rocket . לאחר מכן עבד נאקה בתפקידים נוספים בחברת סגה. בשנת 2006 עבר הקים נאקה את חברת Prope, והיה החבר האחרון בצוות שפיתח את סוניק אשר עזב את סגה. בשנת 2018 הצטרף לחברת Square Enix.

ב-1 ביוני 2023 נגזרו על נאקה שנתיים וחצי של מאסר באשמת סחר לא חוקי במניות על ידי מידע מודיעיני.

## קישורים חיצוניים

## הערות שוליים

קטגוריה:יפנים
קטגוריה:סוניק הקיפוד
קטגוריה:מעצבי משחקים
קטגוריה:מעצבי משחקי וידאו יפנים
קטגוריה:יפנים שנולדו ב-1965
אדם אפטרמן

**אדם אפטרמן** (נולד ב-1974) הוא פרופ׳ מן המניין בחוג לפילוסופיה יהודית ותלמוד באוניברסיטת תל אביב.

פרופ׳ אפטרמן הוא חוקר קבלה, מיסטיקה יהודית ופילוסופיה יהודית. למד לתואר ראשון ושני בחוגים לפילוסופיה ומחשבת ישראל באוניברסיטה העברית והשלים את לימודיו באוניברסיטה העברית עם דוקטורט (בציון "מעולה") בהנחיית פרופ' משה אידל. זכה במלגת אלון (תשע״א-תשע״ג) והתמנה בחוג לפילוסופיה יהודית ותלמוד באוניברסיטת תל אביב ב-2010 למרצה בכיר, ב-2015 קודם לפרופ׳ חבר וב-2020 קודם לדרגת פרופ׳ מן המניין.
פרופ׳ אפטרמן שימש כראש החוג לפילוסופיה יהודית ותלמוד בין השנים 2016-2021 ופרופ׳ אורח באוניברסיטת הרווארד ב-2015. אפטרמן הוא עמית מחקר בכיר במכון שלום הרטמן.

## מחקריו
אחד מנושאי מחקריו של אפטרמן הוא ההיתכנות של חוויות של איחוד מיסטי, דהיינו - התמזגות מלאה עם האל, במיסטיקה היהודית. רבים מן החוקרים המודרניים שוללים את קיומה של תופעה זו וטוענים שהמחשבה היהודית תמיד שימרה פער מסוים בין האל הבורא ובין האדם. לשיטת החוקרים הללו, פיתחה היהדות שפה מיוחדת המפשרת בין שני הצדדים – שפת ה״דבקות" שבמסגרתה המיסטיקאי אמנם מגיע למגע ואף לאינטגרציה עם האל אך לעולם לא לאיחוד מיסטי מלא. במחקריו יוצא אפטרמן נגד גישה זו וטוען כי גם המיסטיקנים היהודים פיתחו ועיצבו שיח מיסטי איחוד

## פרסומים
### ספרים
* **כוונת המברך למקום המעשה: עיונים בפירוש קבלי לתפילות מהמאה הי"ג**, לוס אנג'לס תשס"ד.
* **דבקות: התקשרות אינטימית בין אדם למקום בהגות היהודית בימי הביניים**, לוס אנג'לס תשע"א.
* And They Shall Be One Flesh”: On The Language of Mystical Union in Judaism, Brill 2016"

## קישורים חיצוניים
* 
* 

* 
* CRISאתר האינטרנט של אדם אפטרמן ב

## הערות שוליים

קטגוריה:סגל אוניברסיטת תל אביב: לימודי התרבות העברית
קטגוריה:חוקרי קבלה
קטגוריה:סגל אוניברסיטת תל אביב: פילוסופיה יהודית, ספרות חז"ל וקבלה
גבריאל חיימה גומס

**גבריאל חיימה גומס חראמיו** (בספרדית: **Gabriel Jaime Gómez Jaramillo**) המכונה "בראבס" (Barrabas) הוא כדורגלן עבר קולומביאני ששיחק כקשר. הוא אחיו הצעיר של המאמן הרנן דריו גומס.

## היסטוריית מועדונים
גבריאל גומס החל את הקריירה בקבוצת אתלטיקו נסיונל, שם שיחק לאורך שמונה עונות וזכה עם הקבוצה בשלושה תוארי אליפות. לאחר מכן עבר למיונאריוס ועימה זכה באליפות נוספת ולאחר שנתיים, ב-1988, עבר לאינדפנדיינטה מדיין. דווקא כששיחק אצל היריבה העירונית, הצליחה אתלטיקו נסיונל בהדרכת המאמנים פרנסיסקו מטוראנה והרנן דריו גומס, אחיו הבוגר של גבריאל, לזכות בקופה ליברטדורס בשנת 1989. גומס חזר לנסיונל ב-1991 לקדנציה שנייה ופרש מכדורגל בסוף שנת 1994 בגיל 35.

## נבחרת לאומית
גומס הופיע במדי נבחרת קולומביה 49 פעמים וכבש שני שערים. הוא היה שותף לאחד הדורות המוצלחים של הכדורגל הקולומביאני והעפיל עם הנבחרת למונדיאל 1990 ו-1994. במונדיאל 1990 שיחק את כל ארבעת המשחקים ועזר לנבחרתו להעפיל לשמינית הגמר, שם הודחה בידי . כעבור 4 שנים במונדיאל 1994, הגיעה קולומביה כאחת המועמדות לזכייה, אבל הפסידה כבר במשחק הראשון ל 1-3, משחק שבו גבריאל גומס שיחק. לקראת המשחק השני מול , קיבלו צמד המאמנים, מטוראנה וגומס, איומים מפורשים על חייהם ודרישה להוציא את גבריאל מההרכב. בעקבות האיומים שאף שודרו בטלוויזיה, גומס לא שותף יותר על להדחתה המוקדמת של הנבחרת.
בנוסף, השתתף גומס בטורנירי הקופה אמריקה של 1987, 1989 ו-1993, והשיג עם הנבחרת את המקום השלישי ב-1987 ו-1993.

## קריירה כמאמן
גומס החל את קריירת האימון שלו מיד לאחר פרישתו וכבר ב-1997 מונה למאמנה של אנביגאדו. לאחר שנתיים עבר לאמן את אתלטיקו נסיונל והוליך אותם לזכייה בקופה מרקונורטה ב-1997 ו-1998. אימן אחר כך בקבוצות אוניון מגדלנה, דפורטס קינדיו ואתלטיקו בוקרמנגה, עד שעבר ב-2003 לשתף פעולה עם אחיו הרנן, שאימן באותה תקופה את . גבריאל שימש כעוזרו וב-2005 חזר לאמן את קראקס. לאחר שנה שוב הצטרף כעוזרו של אחיו, הפעם בנבחרת גואטמלה עד לשנת 2008, אז שוב חזר לאמן את אתלטיקו נסיונל. הפעם הקדנציה בנסיונל נכשלה והוא הצטרף כעוזרו של הרנן שאימן את אינדפנדיינטה סנטה פה ב-2009. ניסיון האימון האחרון שלו היה ב-2014 עם חגוארס קורדובה, אך גם כאן לא צלח.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני נבחרת קולומביה
קטגוריה:כדורגלני אתלטיקו נסיונל
קטגוריה:כדורגלני אינדפנדיינטה מדיין
קטגוריה:כדורגלני מיונאריוס
קטגוריה:כדורגלני קופה אמריקה 1987
קטגוריה:כדורגלני קופה אמריקה 1989
קטגוריה:כדורגלני מונדיאל 1990
קטגוריה:כדורגלני קופה אמריקה 1993
קטגוריה:כדורגלני מונדיאל 1994
קטגוריה:מאמני אתלטיקו נסיונל
קטגוריה:קולומביאנים שנולדו ב-1959
ה'תת"ב

## אירועים צפויים
* כ"א בניסן - סיום המחזור ה-16 של לימוד הדף היומי

## לוח שנה

### מאפייני לוח השנה
פטריק מהומס

**פטריק מהומס** (באנגלית: **Patrick Mahomes**; נולד ב-17 בספטמבר 1995) הוא שחקן פוטבול אמריקאי בעמדת קוורטרבק, המשחק בקבוצת קנזס סיטי צ'יפס מליגת ה-NFL. נחשב למגדולי השחקנים בעמדת הקוורטרבק מכל הזמנים.

## ביוגרפיה
מהומס הוא בנו של פאט מהומס, שחקן בייסבול ששיחק במשך 12 עונות בליגת ה-MLB.

מהומס למד באוניברסיטת טקסס טק ושיחק במדי נבחרת הפוטבול והבייסבול שלה. בתום שנת הלימודים השנייה שלו, הוא עזב את נבחרת הבייסבול והתמקד רק בפוטבול. במהלך שנתו השלישית, הוביל מהומס את כל שחקני ליגת ה-NCAA במגוון קטגוריות. בתום לימודיו, נבחר מהומס במקום העשירי בדראפט ה-NFL לשנת 2017, על ידי קנזס סיטי צ'יפס.

בעונתו הראשונה בקבוצה היה מהומס מחליף לאלכס סמית' . בעונה זו שיחק מהומס משחק אחד, כקוורטרבק הפותח, בו ניצחו הצ'יפס את דנוור ברונקוס. היה זה במחזור האחרון של העונה, כשהקבוצה כבר הבטיחה את מקומה בפלייאוף. לאחר שבעונה הבאה עבר סמית' לוושינגטון רדסקינס, הפך מהומס לקוורטרבק הפותח. באותה עונה מסר מהומס ל-5,097 יארד ול-50 טאצ'דאונים. הוא היה בכך לקוורטרבק הראשון בהיסטוריה שמסר מעל 5,000 יארד בעונה גם בליגת המכללות וגם ב-NFL. כמו כן היה לקוורטרבק השלישי בתולדות ה-NFL שמוסר ל-50 טאצ'דאונים בעונה אחת, לאחר טום בריידי ופייטון מאנינג. לאור ביצועיו נבחר מהומס ל-MVP של ה-NFL, נבחרת העונה (אול-פרו) ולמשחק הפרו בול וזכה בתואר שחקן ההתקפה של השנה. בפלייאוף גברה קנזס סיטי על אינדיאנפוליס קולטס 31–13 ובגמר ה-AFC הפסידה לניו אינגלנד פטריוטס בהארכה 31–37. מהומס כיכב במשחק זה עם מסירה ל-295 יארד ו-3 טאצ'דאונים.

בעונת 2019 נפצע מהומס במחזור השביעי, הוא שב לשחק במחזור העשירי. את העונה סיימה קנזס סיטי במאזן 12–4 ובמקום השני ב-AFC, מהומס מסר ל-26 טאצ'דאונים ו-4,031 יארד. בפלייאוף גברה קנזס סיטי על יוסטון טקסאנס 51–31 כשמהומס מסר ל-5 טאצ'דאונים ו-321 יארד. בגמר ה-AFC גברה הקבוצה על טנסי טייטאנס 35–24 עם 3 טאצ'דאונים ו-294 יארד במסירה של מהומס וטאצ'דאון נוסף בריצה. בסופרבול LIV ניצחה קנזס סיטי את סן פרנסיסקו 49' 31–20 לאחר שכבר הייתה בפיגור של 10 נקודות ברבע האחרון. מהומס שהתחיל את המשחק עם שתי מסירות שנחטפו, סיים אותו עם שני טאצ'דאונים ו-286 יארד במסירה ועוד טאצ'דאון בריצה. הוא נבחר ל-MVP של משחק הסופרבול, והיה בכך הצעיר ביותר לזכות בתואר זה.

ביולי 2020 חתם מהומס על הארכת חוזהו בקנזס סיטי עד לעונת 2031 (10 שנים מעבר לשנתיים עליהן כבר חתום) בעסקה בהיקף של כ-503 מיליון דולר, הגבוהה בהיסטוריה של הספורט האמריקאי. בשנת 2020 הופיע ברשימת 100 האנשים המשפיעים השנתית של מגזין טיים, טיים 100.

בעונת 2020 הצעיד את קנזס סיטי למאזן הטוב בליגה עם 14 ניצחונות, והעפלה לסופרבול LV בו הובסו על ידי טמפה ביי באקנירס.

בעונת 2022 נבחר בפעם השנייה ל-MVP של ה-NFL. הוא הוביל את הקבוצה לניצחון בסופרבול LVII בו נבחר ל-MVP.

באפריל 2023 הופיע ברשימה השנתית טיים 100 של מגזין טיים.

בעונת 2023 נבחר בפעם השלישית (והשנייה ברציפות) ל-MVP של הסופרבול, לאחר שהוביל את קנזס סיטי לניצחון בהארכה ב-סופרבול LVIII.

בעונת 2024 הפסיד בסופר בול LIX לפילדלפיה איגלס בתוצאה 40-22

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי טקסס
קטגוריה:שחקני פוטבול אמריקאים
קטגוריה:שחקני קנזס סיטי צ'יפס
קטגוריה:שחקני פוטבול: קוורטרבקים
קטגוריה:זוכי פרס ה-MVP של ה-NFL
קטגוריה:זוכי פרס ה-MVP של משחק הסופרבול
קטגוריה:זוכי פרס ESPY: שחקן ה-NFL של השנה
קטגוריה:אמריקאים שהופיעו ברשימת טיים 100
קטגוריה:בוגרי אוניברסיטת טקסס טק
קטגוריה:טקסס: שחקני פוטבול
קטגוריה:אמריקאים שנולדו ב-1995